Source: https://www.riigiteataja.ee/akt/223641
Timestamp: 2017-07-23 14:40:10+00:00
Document Index: 4452750

Matched Legal Cases: ['§ 3', '§1', '§2', '§3', '§4', '§5', '§6', '§ 7', '§7', '§ 7', '§7', '§ 3', '§8', '§9', '§10', '§11', '§12', '§13', '§14', '§15', '§16', '§17', '§18', '§19', '§20', '§21', '§22', '§23', '§24', '§25']

Kooli õppe- ja kasvatustegevuse alaste kohustuslike dokumentide loetelu, vormid ja nende täitmise kord – Riigi Teataja
Kooli õppe- ja kasvatustegevuse alaste kohustuslike dokumentide loetelu, vormid ja nende täitmise kord
Väljaandja:HaridusministerAkti liik:määrusTeksti liik:terviktekstRedaktsiooni jõustumise kp:25.11.2002Redaktsiooni kehtivuse lõpp:29.03.2006Avaldamismärge:
Kooli õppe- ja kasvatustegevuse alaste kohustuslike dokumentide loetelu, vormid ja nende täitmise kordVastu võetud 25.01.2001 nr 7RTL 2001, 15, 202jõustumine 01.09.2001
3. 01. 2002/6 (RTL 2002, 8, 72), jõust. vastavalt § 3
5. 07. 2002/61 (RTL 2002, 81, 1238), jõust. 27.07.2002
14. 11. 2002/79 (RTL 2002, 129, 1874) jõust. 25.11.2002
Määrus kehtestatakse «Põhikooli- ja gümnaasiumiseaduse» (RT I 1993, 63, 892; 1999, 42, 497; 79, 730; 2000, 33, 195; 54, 349; 71, õiend; 95, 611) paragrahvi 46 alusel ning arvestades paragrahvi 1 lõiget 2. 1. peatükk
ÜLDSÄTTED §1. Määruse eesmärk Määrusega sätestatakse riigi-, munitsipaal- ning erakooli õppe- ja kasvatustegevuse alaste kohustuslike dokumentide loetelu, vormid ja nende täitmise kord. §2. Kooli õppe- ja kasvatusalaste kohustuslike dokumentide pidamine (1) Kooli õppe- ja kasvatustegevuse alaseid kohustuslikke dokumente peetakse paberil või elektrooniliselt. (2) Kooli õppe- ja kasvatustegevuse alased kohustuslikud dokumendid sisaldavad selles määruses sätestatud nõutavat andmestikku. Elektrooniliselt peetav dokument on osaliselt ja tervikuna paberile väljatrükitav. (3) Elektrooniliselt peetavast dokumendist tehakse iga õppeaasta kohta 31. augusti seisuga väljatrükk paberile. Väljatrüki kinnitab kooli direktor (juhataja) (edaspidi direktor) allkirjaga. §3. Kooli õppe- ja kasvatustegevuse alaste kohustuslike dokumentide vormid Kooli õppe- ja kasvatustegevuse alaste kohustuslike dokumentide vormid on esitatud selle määruse lisades. 2. peatükk
KOOLI ÕPPE- JA KASVATUSTEGEVUSE ALASTE KOHUSTUSLIKE DOKUMENTIDE LOETELU §4. Kooli õppe- ja kasvatustegevuse alaste kohustuslike dokumentide loetelu Kooli õppe- ja kasvatustegevuse alased kohustuslikud dokumendid on:1) üldtööplaan;2) õpilasraamat (lisa 1);3) klassipäevik (lisa 2);4) asendustundide päevik (lisa 3);5) põhikooli ja gümnaasiumi lõputunnistuste (edaspidi lõputunnistus) plankide arvestamise raamat (lisa 4);6) kiituskirjade, medalite ja muude autasude väljaandmise raamat (edaspidi autasude väljaandmise raamat) (lisa 5);7) ringipäevik (lisa 6);8) kasvatusrühma päevik (lisa 7). 3. peatükk
ÜLDTÖÖPLAANI TÄITMISE KORD §5. Üldtööplaan Üldtööplaan on koolidokument, milles määratletakse kooli ühe õppeaasta tegevuskava, lähtudes kooli arengukavast, õppeaasta üldeesmärkidest ja eelmise aasta töö kokkuvõttest. §6. Üldtööplaani vormistamine (1) Üldtööplaan vormistatakse alapunktidena, kus konkretiseeritakse igas alapunktis kirjeldatud tegevusvaldkonna ülesanded, tegevused, vastutajad ja tähtajad. (2) Üldtööplaani nõuetekohase täitmise kindlustab kooli direktor. (3) Üldtööplaani või selle andmestikku säilitatakse kolm aastat. 4. peatükk
ÕPILASRAAMATU TÄITMISE KORD [§ 7 sõnastus kuni 31.08.2002]
§7. Õpilasraamatu sisseseadmine ja täitmise üldnõuded (1) Õpilasraamat on kooli õpilaste arvestuse põhidokument, mis sisaldab õpilaste üldnimekirja ja iga õpilase lehekülge. (2) Õpilasraamatu õpilase leheküljele (edaspidi õpilasraamat) märgitakse andmed õpilase isiku, läbitud õppekava (põhi- ja üldkeskhariduse õppekava, lihtsustatud (abiõppe) õppekava või toimetuleku õppekava), õppevormi (päevane õpe, koduõpe, õhtune või kaugõpe; kooli lõpetamine eksternina); tervislikust seisundist tulenevate erivajaduste, õpitulemuste ja käitumise, klassist klassi üleviimise, kooli lõpetamise või koolist lahkumise kohta. (3) Õpilasraamatu nõuetekohase täitmise kindlustavad kooli direktor ja tema asetäitja õppe- ja kasvatusalal. (4) Nummerdatud lehekülgedega õpilasraamatu kinnitab kooli direktor allkirjaga õpilasraamatu lõpus. (5) Õpilasraamatut säilitatakse alaliselt. [§ 7 sõnastus alates 01.09.2002]
§7. Õpilasraamatu sisseseadmine ja täitmise üldnõuded (1) Õpilasraamat on kooli õpilaste arvestuse põhidokument, mis sisaldab õpilaste üldnimekirja ja iga õpilase lehekülge. (2) Õpilasraamatu õpilase leheküljele (edaspidi õpilasraamat) märgitakse andmed õpilase isiku, läbitud õppekava (põhikooli ja gümnaasiumi riikliku õppekava, lihtsustatud riikliku õppekava (abiõppe õppekava) või toimetuleku riikliku õppekava), õppevormi (päevane õpe, koduõpe, õhtune või kaugõpe; kooli lõpetamine eksternina); tervislikust seisundist tulenevate erivajaduste, õpitulemuste ja käitumise, klassist klassi üleviimise, kooli lõpetamise või koolist lahkumise kohta . (3) Õpilasraamatu nõuetekohase täitmise kindlustavad kooli direktor ja tema asetäitja õppe- ja kasvatusalal. (4) Nummerdatud lehekülgedega õpilasraamatu kinnitab kooli direktor allkirjaga õpilasraamatu lõpus. (5) Õpilasraamatut säilitatakse alaliselt. [RTL 2002, 8, 72 – jõust. vastavalt § 3] §8. Õpilasraamatu täitmine õpilase kooli vastuvõtmisel ja koolist lahkumisel (1) Sissekanne õpilasraamatusse õpilase kooli vastuvõtmise, kooli lõpetamise ja koolist lahkumise kohta tehakse kooli direktori käskkirja alusel märkega käskkirja numbri ja väljaandmise kuupäeva kohta. (2) Kooli vastuvõetud õpilase nimi kantakse õpilasraamatu üldnimekirja ning õpilasele avatakse õpilasraamatus lehekülg. Üldnimekirja märgitakse õpilase nimi, kooli astumise aasta ja õpilasele avatud õpilasraamatu lehekülje number. (3) Õpilasraamatusse märgitakse õpilase nimi, isikukood või sünniaeg, sünnikoht ja vanemate nimed õpilase sünnitunnistuse alusel. Kui õpilasel on eestkostja, märgitakse õpilasraamatusse ka eestkostja nimi. (4) Õpilasraamatusse märgitakse, kas õpilane on enne sellesse kooli õppima asumist olnud kodus, käinud koolieelses lasteasutuses, koolieelikute ettevalmistusrühmas või õppinud teises koolis. (5) Õpilasele, kes lahkub koolist enne põhikooli või gümnaasiumi lõpetamist, väljastatakse õpilasraamatu väljavõte. Õpilasraamatu väljavõtte õigsust kinnitab direktor allkirjaga. (6) Õpilasraamatusse kantakse koolist lahkunud õpilasele väljastatud dokumentide loend. (7) Õpilasele, kes tuli teisest koolist, avatakse õpilasraamatu lehekülg ning see täidetakse eelmise kooli õpilasraamatu väljavõtte põhjal. Õpilasraamatusse kantakse õpilase kõik aastahinded ja väljavõtte väljastanud kooli nimi. Õpilasele, kes asub uuesti õppima samas koolis, õpilasraamatus uut lehekülge ei avata, vaid jätkatakse olemasoleva alustatud lehekülje täitmist. (8) Isikule, kellel on 12. klassi õppeainete aastahinded vähemalt rahuldavad ja kes on sooritatud koolieksamid sooritanud positiivselt, kuid kes eelmisel aastal ei saanud gümnaasiumi lõputunnistust, sest tal jäid riigieksamid sooritamata või sooritas ta riigieksami mitterahuldavalt ning kes selle kooli juures, kus ta õppis, on järgmisel õppeaastal positiivselt sooritanud sooritamata jäänud või mitterahuldavalt sooritatud riigieksamid, õpilasraamatus uut lehekülge ei avata, vaid jätkatakse olemasoleva alustatud lehekülje täitmist.
[RTL 2002, 81, 1238 - 27.07.2002]
§9. Hinnete kandmine õpilasraamatusse (1) Õpilasraamatusse kantakse:1) õppeainete aastahinded;2) õhtuses õppevormis üksikaineti õppimise korral õppeaine lõpueksami hinne;3) käitumise aastahinne;4) hoolsuse aastahinne (v.a gümnaasiumiastmes);5) täiendava õppetöö hinne;6) põhikooli lõpueksamite, gümnaasiumi koolieksamite ja korduseksamite hinded. (2) Õpilasraamatusse märgitakse eraldi põhikooli ja gümnaasiumi lõputunnistuse hinded. §10. Õpilase tunnustamise ja laitmise märkimine õpilasraamatusse (1) Õpilasraamatusse märgitakse õpilasele direktori käskkirjaga avaldatud tunnustus (kiituskiri, kiitusega põhikooli lõputunnistus, medal või muu kooli autasu). Õpilasraamatusse märgitakse tunnustamise põhjus, autasu liik, direktori käskkirja number ja kuupäev. (2) Õpilasraamatusse märgitakse õpilasele direktori käskkirjaga avaldatud laitused. Õpilasraamatusse märgitakse laituse põhjus, direktori käskkirja number ja kuupäev. §11. Klassi ja kooli lõpetamise märkimine õpilasraamatusse (1) Õpilasraamatusse märgitakse õppenõukogu otsus õpilase järgmisse klassi üleviimise või klassikursust kordama jätmise kohta. (2) Õpilasraamatusse märgitakse põhikooli ja gümnaasiumi lõputunnistuse number ja väljaandmise kuupäev. Lõputunnistuse kättesaamist kinnitab õpilane allkirjaga. (3) Õpilasraamatusse märgitakse lõputunnistuse duplikaadi number ja väljaandmise kuupäev. 5. peatükk
KLASSIPÄEVIKU TÄITMISE KORD §12. Klassipäeviku sisseseadmine ja selle täitmise üldnõuded (1) Klassipäevik on koolidokument, mida peetakse ühe klassi õpilaste õppetegevuse ja õpitulemuste kohta. Klassipäevikusse märgitakse õpilaste nimed, õppeainete loend, tundide arv ja sisu õppeaineti ning õpilaste hinded. (2) Nummerdatud lehtedega klassipäeviku kinnitab kooli direktor allkirjaga. (3) Klassipäeviku nõuetekohase täitmise kindlustavad kooli direktor ja tema asetäitja õppe- ja kasvatusalal. (4) Klassipäevik on üheks õppeaastaks. Paralleelklasside päevikuid eristatakse klassi numbrile lisatud tähtede abil. (5) Liitklassil on üks klassipäevik. (6) Klassidevahelistele õpperühmadele ja õhtuses õppevormis üksikaineti õppivatele õpilastele seatakse sisse eraldi klassipäevik. (7) Klassipäevikut säilitatakse viis aastat. §13. Klassipäeviku täitmine (1) Klassijuhataja täidab kooli õppekava alusel klassipäeviku sisukorra ning eraldab leheküljed kõigile selle klassi tunniplaanis ettenähtud õppeainetele, mida ei õpetata klassidevahelistes õpperühmades. Gümnaasiumi klassipäevikus peavad eristuma õppeainete kursused. (2) Klassijuhataja kannab klassipäevikusse üldandmed õpilaste kohta (nimi, isikukood või sünniaeg ja sugu; vanemate (eestkostja) nimed ja kontaktandmed; õpilase elukoht; õpilase klassi õppima asumine või koolist lahkumine õppeaasta vältel; õpilasraamatu lehekülje number). (3) Klassipäevikus õppeainele eraldatud lehekülgedele kirjutab õpetaja õpilaste nimed tähestikulises järjekorras ja täidab päevikut vastavalt tundide toimumisele. (4) Klassipäevikusse märgib õpetaja kuupäeva, tundide arvu, puudujad (märkega «–») , hilinejad (märkega «+») , hinded, tunni sisu ja antud koduülesande. Paaristunni puhul märgitakse mõlema tunni sisu. Sissekannet kinnitab õpetaja allkirjaga. (5) Praktiliste ja laboritööde, projektide ning õppekäikude, kaugõppevormi konsultatsioonide teema ja tundide arv märgitakse klassipäevikusse vastava õppeaine leheküljele. (6) Sissekanded klassipäevikusse tehakse tunni toimumise päeval. (7) Individuaalõppekava alusel õppiv õpilane ja koduõppel olev õpilane kantakse klassipäeviku õpilaste üldnimekirja vastava märkega. (8) Klassipäevikusse märgitakse õppeaines täiendava õppetöö toimumise kuupäevad, tundide arv, õppe sisu ja aastahinde järele täiendava õppetöö hinne. (9) Klassipäevikusse teeb klassijuhataja õppeaasta kokkuvõtte 31. augusti seisuga. Õppeaasta kokkuvõttesse märgitakse:1) klassi õpilaste arv õppeaasta algul seisuga 5. september;2) õppeaasta jooksul klassist lahkunud õpilaste arv;3) õppeaasta jooksul klassi juurde tulnud õpilaste arv;4) hindamisele kuulunud õpilaste arv. §14. Hinnete kandmine klassipäevikusse (1) Klassipäevikusse kantakse õppeainete protsessi-, arvestuslikud ja kokkuvõtvad hinded; hindeliste arvestuste, põhikooli lõpueksamite ja gümnaasiumi koolieksamite hinded; täiendava õppetöö ja korduseksamite hinded; käitumise ja põhikoolis ka hoolsuse hinded. (2) Kirjalike tööde hinded kantakse klassipäevikusse selle kuupäeva lahtrisse, millal töö tehti. Arvestuslikud ja kokkuvõtvad hinded kantakse klassipäevikusse eri tähistusega. (3) Kokkuvõttev hinne kantakse õppeveerandi või poolaasta või kursuse viimasele tunnile järgnevasse lahtrisse, aastahinne viimase õppeveerandi või poolaasta või kursuse hindele järgnevasse lahtrisse. (4) Õpilase kokkuvõtvad ja täiendava õppetöö hinded ning õppenõukogu otsus klassi lõpetamise kohta kantakse õpiedukuse, käitumise ja hoolsuse arvestamise tabelisse. (5) Õpilase õpiedukuse, käitumise ja hoolsuse arvestamise tabelis kasutatakse järgmist tähistust: I, II, III, IV – õppeveerandid, HA – hindelise arvestuse hinne, A – aastahinne, E – eksamihinne, T – täiendava õppetöö hinne. Käitumise ja hoolsuse hinne märgitakse lühendiga: E – eeskujulik, H – hea, R – rahuldav, MR – mitterahuldav. 6. peatükk
ASENDUSTUNDIDE PÄEVIKU TÄITMISE KORD §15. Asendustundide päeviku sisseseadmine ja selle täitmise üldnõuded (1) Asendustundide päevik on koolidokument, kus peetakse arvestust põhiõpetajat asendava õpetaja (edaspidi asendusõpetaja) antud tasustatavate tundide (tööaja) kohta. (2) Asendustundide päeviku nõuetekohase täitmise kindlustab kooli direktor või tema asetäitja õppe- ja kasvatusalal. (3) Nummerdatud lehekülgedega asendustundide päeviku kinnitab kooli direktor allkirjaga. (4) Asendustundide päevikut või selle andmestikku säilitatakse viis aastat. §16. Asendustundide päeviku täitmine (1) Asendustundide päevikusse märgitakse asendatava õpetaja nimi, õppeaine ja klass, tunni asendamise põhjus ja alus (direktori käskkiri) , asendusõpetaja nimi, õppeaine ja asendusõpetaja allkiri. (2) Sissekanne asendustundide päevikusse tehakse klassipäeviku alusel. 7. peatükk
LÕPUTUNNISTUSTE PLANKIDE ARVESTAMISE KORD §17. Lõputunnistuste plankide arvestamise raamatu sisseseadmine ja täitmise üldnõuded (1) Lõputunnistuste plankide arvestamise raamat on koolidokument, kus peetakse arvestust vastu võetud ja väljastatud põhikooli ja gümnaasiumi lõputunnistuste plankide üle. (2) Nummerdatud lehekülgedega lõputunnistuste plankide arvestamise raamatu kinnitab kooli direktor allkirjaga. (3) Lõputunnistuste plankide arvestamise raamatu nõuetekohase täitmise eest vastutab kooli direktor. (4) Lõputunnistuste plankide arvestamise raamatut või selle andmestikku säilitatakse alaliselt. §18. Lõputunnistuste plankide arvestamise raamatu täitmine (1) Lõputunnistuste plankide arvestamise raamatusse märgitakse vastuvõetud lõputunnistuste plankide nimetus, seeria, number ja arv, plankide vastuvõtmise kuupäev ning nende arvelevõtmise alus. (2) Lõputunnistuste plankide arvestamise raamatusse märgitakse väljaantud lõputunnistuste plankide nimetus, seeria, number ja arv ning nende väljaandmise alus. (3) Lõputunnistuste plankide arvestamise raamatusse märgitakse kasutamata ja rikutud plankide nimetus, seeriad ja numbrid. 8. peatükk
AUTASUDE VÄLJAANDMISE RAAMATU TÄITMISE KORD §19. Autasude väljaandmise raamatu sisseseadmine ja täitmise üldnõuded (1) Autasude väljaandmise raamat on koolidokument, kus peetakse arvestust kiituskirjade «Väga hea õppimise eest» ja «Väga heade tulemuste eest üksikutes õppeainetes», kuld- ja hõbemedalite ning muude autasude (edaspidi autasu) andmise kohta. (2) Nummerdatud lehekülgedega autasude väljaandmise raamatu kinnitab kooli direktor allkirjaga. (3) Autasude väljaandmise raamatu nõuetekohase täitmise eest vastutab kooli direktor või tema asetäitja õppe- ja kasvatusalal. (4) Autasude väljaandmise raamatut või selle andmestikku säilitatakse alaliselt. §20. Autasude väljaandmise raamatu täitmine Autasude väljaandmise raamatusse märgitakse autasuga tunnustatud õpilase nimi, klass, autasu liik ja autasu määramise kuupäev. 9. peatükk
RINGIPÄEVIKU TÄITMISE KORD §21. Ringipäeviku sisseseadmine ja selle täitmise üldnõuded (1) Ringipäevik on koolidokument, mida peetakse koolis tegutsevate ringide, stuudiote ja klubide tegevuse kohta. (2) Ringijuht teavitab õpilasi ringi tegevusega seotud ohutusnõuetest. Õpilased annavad instrueerimise kohta ringipäevikusse allkirja. (3) Ringipäeviku nõuetekohase täitmise eest vastutab kooli direktor või tema asetäitja õppe- ja kasvatusalal. (4) Ringipäevikut või selle andmestikku säilitatakse viis aastat. §22. Ringipäeviku täitmine (1) Ringitöös osalevad õpilased kantakse tähestikulises järjekorras ringipäeviku õpilaste üldnimekirja. Märgitakse ka õpilase isikukood või sünniaeg, klass, kontaktandmed (telefon ja aadress). (2) Ringipäevikus on ringi tööplaan, kuhu märgitakse ringi tegevuse eesmärk, tegevused, ringitöö toimumise aeg ning ülekoolilised üritused poolaastati. (3) Ringipäevikusse märgitakse tunni või ürituse toimumise kuupäev, tundide arv ja sisu ning puudujad (märkega «–»). 10. peatükk
KASVATUSRÜHMA PÄEVIKU TÄITMISE KORD §23. Kasvatusrühma päeviku sisseseadmine ja täitmise üldnõuded (1) Kasvatusrühma päevik on koolidokument, mida peetakse pikapäevarühma või õpilaskoduga kooli kasvatusrühma tegevuse kohta ühe õppeaasta vältel. (2) Kasvatuse eritingimusi vajavate õpilaste koolis seatakse kasvatusrühma päevik sisse ka suviseks koolivaheajaks. (3) Kasvatusrühma päeviku nõuetekohase täitmise eest vastutab kooli direktor või tema asetäitja õppe- ja kasvatusalal. (4) Kasvatusrühma päevikut või selle andmestikku säilitatakse viis aastat. [RTL 2002, 129, 1874 - 25.11.2002]
§24. Kasvatusrühma päeviku täitmine (1) Kasvatusrühma päevikut täidab kasvataja. (2) Kasvatusrühma päeviku õpilaste üldnimekirja kantakse direktori käskkirja alusel kasvatusrühma arvatud õpilaste nimed tähestikulises järjekorras. Märgitakse ka õpilase isikukood või sünniaeg, klass, kontaktandmed (telefon ja aadress). (3) Kasvatusrühma päevikusse märgitakse tegevuse kuupäev ja sisu, tundide arv, puudujad (märkega «–») ning märkused õpilase klassivälises tegevuses osalemise kohta (ringid, koorilaul, võistlused). 11. peatükk
RAKENDUSSÄTE §25. Määruse rakendamine Määrust rakendatakse 1. septembrist 2001. a. Lisa 1haridusministri.25. jaanuari 2001. amäärusele nr 7«Kooli õppe- ja kasvatustegevuse alaste kohustuslike dokumentide loetelu, vormid ja nende täitmise kord»
ÕPILASRAAMAT
1. Õpilasraamatu õpilaste üldnimekirja lehekülje vorm
Õppima asumise aeg
Õpilase perekonna- ja eesnimi
Õpilase lehekülje nr
2. Õpilasraamatu õpilase lehekülje (õpilasraamatu väljavõtte) vorm
Astus põhikooli/gümnaasiumi
Lahkus põhikoolist/gümnaasiumist
Aasta ja kuupäev
Käskkirja nr ja kuupäev
Õpilase elukoht
. . . . . . . keel
Inimese- ja kodanikuõpetus
Tööõpetus / Käsitöö / Kodundus
Õppenõukogu otsus klassi lõpetamise kohta ja klassijuhataja allkiri
PÕHIKOOLI JA GÜMNAASIUMI LÕPUTUNNISTUSE HINDED
Väljaandmise kuupäev ja aasta
Eksamihinne Aastahinne Eksamihinne Aastahinne Emakeel
Tunnistuse nr ja õpilase allkiri
TÄIENDAV ÕPPETÖÖ, KORDUSEKSAM
Õppeaine/hinne
AUTASUD JA LAITUSED
Laitused
Erimärkused õpilase kohta
Märkus õppevormi (õhtune, kaugõpe)või eksternina kooli lõpetamise kohta
Õpilasele koolist lahkumisel antuddokumendid
Märkus lõputunnistuse duplikaadiväljaandmise kohta
Kooli direktori (juhataja) kinnitus
Lisa 2haridusministri.25. jaanuari 2001. amäärusele nr 7«Kooli õppe- ja kasvatustegevuse alaste kohustuslike dokumentide loetelu, vormid ja nende täitmise kord»
1. Klassipäeviku sisukorra lehekülje vorm
Tunde õppeaastas
2. Klassipäeviku õppeaine lehekülje vorm (vasak pool)
ÕPPEAINE NIMETUS . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . Jrk nr
3. Klassipäeviku õppeaine lehekülje vorm (parem pool)
ÕPETAJA NIMI . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . .
Tunni sisu ja kodune ülesanne
Õpetaja allkiri
4. Õpilase üldandmete lehekülje vorm (vasak pool)
Õpilase nr
Õppeaasta vältel klassi lisandumine või lahkumine (direktori käskkirja nr ja kuupäev)
5. Õpilase üldandmete lehekülje vorm (parem pool)
Vanemate (eestkostjate) nimed
Vanemate (eestkostjate) kontaktandmed
Õpilase elukoht, telefon
6. Õpilaste õpiedukuse, käitumise ja hoolsuse arvestamise tabeli vorm
ÕPPEAINETE LOEND, KÄITUMINE JA HOOLDUS
7. Õppeaasta kokkuvõtte lehekülje vorm
ÕPILASTE ARV KLASSIS ÕPPEAASTA ALGUL SEISUGA 5. SEPTEMBER
ÕPPEAASTA JOOKSUL KLASSIST LAHKUNUD
NEIST SUVISEL KOOLIVAHEAJAL
ÕPPEAASTA JOOKSUL KLASSI JUURDE TULNUD
ÕPILASTE ARV KLASSIS, KES KUULUSID HINDAMISELE (P.4 = P.1 + P.3 - (P.2 - P.2.1)
KOOLI ÕPPENÕUKOGU OTSUSEL
AASTAHINNETE ALUSEL
TÄIENDAVA ÕPPETÖÖ ALUSEL
EKSAMI ALUSEL
1. Määrati täiendav õppetöö
2. Määrati korduseksam
3. Lõpetas klassi või kooli
4. Jäeti klassikursust kordama,
4.1. neist lahkus koolist
Klassijuhataja . . . . . . . . . . . . . . . . . . . . . . .
Koolidirektori (juhataja) kinnitus
Lisa 3haridusministri25. jaanuari 2001. amäärusele nr 7«Kooli õppe- ja kasvatustegevuse alaste kohustuslike dokumentide loetelu, vormid ja nende täitmise kord»
ASENDUSTUNDIDE PÄEVIK
1. Asendustundide päevikulehekülje vorm (vasak pool)
Asendatava õpetaja ees- ja perekonnanimi
2. Asendustundide päevikulehekülje vorm (parem pool)
Tunni asendamise põhjus
Asendusõpetaja nimi
Asendusõpetaja allkiri
Lisa 4haridusministri.25. jaanuari 2001. amäärusele nr 7«Kooli õppe- ja kasvatustegevuse alaste kohustuslike dokumentide loetelu, vormid ja nende täitmise kord»
LÕPUTUNNISTUSTE PLANKIDE ARVESTAMISE RAAMAT
1. Lõputunnistuste plankide vastuvõtmise lehekülje vorm
Plangi nimetus, seeria ja number
Vastuvõtmise kuupäev ja arvelevõtmise alus
2. Lõputunnistuste plankide väljastamise lehekülje vorm
Väljastamise alus
Kasutamata ja rikutud plankide seeriad ja numbrid
Direktori allkiri
Lisa 5haridusministri.25. jaanuari 2001. amäärusele nr 7«Kooli õppe- ja kasvatustegevuse alaste kohustuslike dokumentide loetelu, vormid ja nende täitmise kord»
AUTASUDE VÄLJAANDMISE RAAMAT
1. Autasude väljaandmise raamatu lehekülje vorm
Autasuga tunnustatud õpilase nimi
Autasu liik
Lisa 6haridusministri25. jaanuari 2001. amäärusele nr 7«Kooli õppe- ja kasvatustegevuse alaste kohustuslike dokumentide loetelu, vormid ja nende täitmise kord»
RINGIPÄEVIK
1. Ringipäeviku õpilaste üldnimekirja lehekülje vorm
Isikukood (sünniaeg)
Õpilase kontaktandmed (telefon ja aadress)
Ohutusalane juhendamine
2. Ringi tööplaani lehekülje vorm
Ringitöö toimumisaeg
Tegevused (esinemised, näitused, konkursid, võistlused, kollektiivsed ja individuaalsed lõpetatud tööd jne)
Ülekoolilised üritused (ürituse nimetus ja toimumisaeg)
3. Ringi tegevuse lehekülje vorm (vasak pool)
4. Ringi tegevuse lehekülje vorm (parem pool)
Ringi tegevuse sisu
Lisa 7haridusministri25. jaanuari 2001. amäärusele nr 7«Kooli õppe- ja kasvatustegevuse alaste kohustuslike dokumentide loetelu, vormid ja nende täitmise kord»
KASVATUSRÜHMA PÄEVIK
1. Kasvatusrühma päeviku õpilaste üldnimekirja lehekülje vorm (vasak pool)
Kasvatusrühma arvamise alus
2. Kasvatusrühma päeviku õpilaste üldnimekirja lehekülje vorm (parem pool)
Ringitöös vm klassivälises tegevuses osalemine (nimetus, aeg)
3. Kasvatusrühma tegevuse lehekülje vorm (vasak pool)
4. Kasvatusrühma tegevuse lehekülje vorm (parem pool)
Kasvataja allkiri